ปัญหาด้านสุขภาพที่เกิดจากผลิตภัณฑ์ “เนยถั่ว” ในสหรัฐอเมริกา
ปัญหาด้านสุขภาพเรื่องหนึ่งในสหรัฐขณะนี้ คือการที่ผลิตภัณฑ์ Peanut Butter หรือเนยถั่วอบ ซึ่งทำด้วยถั่วลิสงนั้น ปนเปื้อนเชื้อแบคทีเรีย ซา
รายงานเกี่ยวกับเชื้อแบคทีเรียซาลโมเนลล่า ในถั่วลิสงนี้ เริ่มมีขึ้นตั้งแต่เดือนกันยายนปีที่แล้วและเมื่อเดือนมกราคมที่ผ่านมา เจ้าหน้าที่สาธารณสุขสหรัฐ ก็ระบุได้ว่าอาหารเหล่านี้มาจากโรงงานแห่งหนึ่งในรัฐจอร์เจีย ซึ่งเป็นของบริษัทชื่อ "Peanut Corporation of America" และตอนนี้มีการเรียกคืนสินค้าราว1,300 รายการ ซึ่งมีส่วนผสมจากโรงงานแห่งนี้ และโรงงานดังกล่าวก็ถูกปิดไปแล้ว แต่ก็ยังมีรายงานอยู่ว่าผลิตภัณฑ์ถั่วลิสงที่อาจปนเปื้อนเชื้อดังกล่าวนี้ อย่างเช่นเนยถั่วนั้นส่งไปยังโรงเรียน 3 รัฐในอเมริกา โดยเป็นส่วนหนึ่งของโครงการอาหารฟรีสำหรับเด็กนักเรียน เชื้อซาลโมเนลล่านี้ อาจทำให้เสียชีวิตได้ ดูเหมือนว่าตอนนี้ อเมริกาจะไม่สามารถไว้ใจในเรื่องความปลอดภัยของอาหารพื้นฐานที่รับประทานกันได้ และจำเป็นต้องมีการกวดขันปรับปรุง ในเรื่องของอาหารให้มากกว่านี้ มารดาของเด็กนักเรียนอายุ 7 ขวบคนหนึ่ง ซึ่งล้มป่วยจากเชื้อซาลโมเนลล่า ในผลิตภัณฑ์ถั่วลิสงนี้ แถลงต่อรัฐสภา ว่าหน่วยงานต่างๆต้องใช้เทคโนโลยีต่างๆเพื่อศึกษาข้อมูลเกี่ยวกับความปลอดภัยของอาหารให้ประชาชนได้รับทราบมากกว่านี้ รับฟังรายละเอียดเพิ่มเติมจากคุณจำเริญตัณฑ์สมบุญ